การเตรียมงานฉลองสิริราชสมบัติ ครบ ๖๐ ปี - วิกิพีเดีย

# การเตรียมงานฉลองสิริราชสมบัติ ครบ ๖๐ ปี

### จากวิกิพีเดีย สารานุกรมเสรี

บทความนี้ยังไม่ได้รับการจัดหน้า
บทความนี้ได้รับแจ้งว่ายังไม่ได้รับการจัดหน้า จัดย่อหน้า แบ่งหัวข้อ และจัดลิงก์ภายใน คุณสามารถช่วยแก้ไขปัญหานี้ได้! โดยการกดที่ปุ่ม แก้ไข ด้านบน จากนั้นจัดหน้าให้เหมาะสม แบ่งหัวข้อ ทำลิงก์ภายในสำหรับคำสำคัญ ดูรายละเอียดเพิ่มเติมได้ที่ การแก้ไขหน้า การแก้ไขหน้าพื้นฐาน และ นโยบายวิกิพีเดีย

         ในวันที่ ๙ มิถุนายน ๒๕๔๙ นับเป็นมหามงคลสมัยพิเศษที่พระบาทสมเด็จพระเจ้าอยู่หัว จะเสด็จ

ขึ้นครองราชย์ครบ ๖๐ ปี ซึ่งเป็นพระมหากษัตริย์ที่มีระยะเวลาการครองราชย์ยืนยาวนานที่สุดในประเทศ ไทย ในกาลปัจจุบัน ประเทศที่มีพระมหากษัตริย์เป็นประมุขรวมทั้งประเทศไทย ต้องถือว่า พระบาทสมเด็จเจ้าอยู่หัวทรงครองราชย์ที่มีระยะเวลายืนยาวนานที่สุด

                สำหรับการครองราชย์ครบ ๖๐ ปี รัฐบาล โดย ฯพณฯ นายกรัฐมนตรี (พันตำรวจโททักษิณ

ชินวัตร) ได้กราบบังคมทูลพระกรุณาทราบฝ่าละอองธุลีพระบาทขอพระราชทานพระบรมราชวินิจฉัยชื่อ การจัดงาน และเขตงานเฉลิมฉลอง โดยมีพระราชกระแส

• ชื่อการจัดงานว่า “การจัดงานฉลองสิริราชสมบัติครบ ๖๐ ปี”

• ชื่อพระราชพิธีว่า “พระราชพิธีฉลองสิริราชสมบัติครบ ๖๐ ปี”

• ชื่อการจัดงานและชื่อพระราชพิธี เป็นภาษาอังกฤษว่า “The Sixtieth Anniversary Celebrations of His Majesty's Accession to the Throne”

                นอกจากนี้มีพระราชกระแสเขตงานเฉลิมฉลองว่า “ควรเริ่มได้ตั้งแต่วันที่ ๑ มกราคม ๒๕๔๘

อันเป็นวันขึ้นต้นปีที่ ๖๐ ในรัชกาลปัจจุบัน (ตามปฏิทินหลวง) และจะให้สิ้นสุดในวันที่ ๙ มิถุนายน ๒๕๔๙ และจะให้เลยไปจนสิ้นปี ๒๕๔๙ ก็ได้ ส่วนงานพระราชพิธีควรเป็นวันครบ ๖๐ ปี บริบูรณ์ (หรือ ๙ มิถุนายน ๒๕๔๙)”

                ทั้งนี้ รัฐบาลโดยคณะกรรมการอำนวยการจัดงานฉลองสิริราชสมบัติครบ ๖๐ ปี ได้กำหนดเขต

การจัดงานฉลองสิริราชสมบัติครบ ๖๐ ปี ตั้งแต่วันที่ ๑ มกราคม ๒๕๔๘ ถึงวันที่ ๓๑ ธันวาคม ๒๕๔๙

                ในโอกาส การจัดงานฉลองสิริราชสมบัติครบ ๖๐ ปี รัฐบาล โดยนายกรัฐมนตรี (พันตำรวจโท

ทักษิณ ชินวัตร) จึงได้มีคำสั่งสำนักนายกรัฐมนตรีเรื่องแต่งตั้งคณะกรรมการอำนวยการจัดงานฉลองสิริ ราชสมบัติครบ ๖๐ ปี ประกอบด้วย ประธานองคมนตรีและรัฐบุรุษ ประธานรัฐสภา ประธานวุฒิสภา ประธานศาลฎีกา ประธานมูลนิธิโครงการหลวง (หม่อมเจ้าภีศเดช รัชนี) องคมนตรี (นายอำพล เสนาณรงค์ และ นายสวัสดิ์ วัฒนายากร) เป็นที่ปรึกษา นายกรัฐมนตรีเป็นประธานกรรมการ รองนายกรัฐมนตรีทุกท่านเป็น รองประธานกรรมการ หัวหน้าส่วนราชการและผู้ทรงคุณวุฒิที่เกี่ยวข้องเป็นกรรมการ และปลัดสำนักนายก รัฐมนตรีเป็นกรรมการและเลขานุการ นอกจากนี้ยังได้แต่งตั้งคณะกรรมการฝ่ายต่างๆ เพื่อช่วยสนับสนุนการดำเนินงานอีก รวม ๗ คณะ

                คณะกรรมการอำนวยการจัดงานฉลองสิริราชสมบัติครบ ๖๐ ปี ได้เห็นชอบให้มีการจัดทำ

ภาพตราสัญลักษณ์งานฉลองสิริราชสมบัติครบ ๖๐ ปี โดยมอบให้กรมศิลปากรพิจารณาดำเนินการ ซึ่งกรมศิลปากร ได้ออกแบบและนำขึ้นทูลเกล้าฯ ถวายจนมีพระบรมราชวินิจฉัยลงมาแล้ว ตราสัญลักษณ์นี้ ให้ทำติดบนธงพื้นเหลือง อาคารสถานที่ แผ่นปิดกาว (สติ๊กเกอร์) หรือปกหนังสือได้ แต่ถ้าใช้ในเชิง พาณิชย์ ให้ขออนุญาตจากสำนักราชเลขาธิการก่อน

(ข้อมูลโดย ฝ่ายประชาสัมพันธ์ สำนักงานปลัดสำนักนายกรัฐมนตรี, ๑๙ กรกฎาคม ๒๕๔๙)

ดึงข้อมูลจาก "http://th.wikipedia.org../../../%E0%B8%81/%E0%B8%B2/%E0%B8%A3/%E0%B8%81%E0%B8%B2%E0%B8%A3%E0%B9%80%E0%B8%95%E0%B8%A3%E0%B8%B5%E0%B8%A2%E0%B8%A1%E0%B8%87%E0%B8%B2%E0%B8%99%E0%B8%89%E0%B8%A5%E0%B8%AD%E0%B8%87%E0%B8%AA%E0%B8%B4%E0%B8%A3%E0%B8%B4%E0%B8%A3%E0%B8%B2%E0%B8%8A%E0%B8%AA%E0%B8%A1%E0%B8%9A%E0%B8%B1%E0%B8%95%E0%B8%B4_%E0%B8%84%E0%B8%A3%E0%B8%9A_%E0%B9%96%E0%B9%90_%E0%B8%9B%E0%B8%B5.html".

หมวดหมู่: ตรวจแก้รูปแบบ

##### Views

- บทความ
- อภิปราย
- รุ่นปัจจุบัน

##### ค้นหา